|  |  |
| --- | --- |
| Naziv obveznika: | **GRAD OROSLAVJE** |
| Sjedište obveznika: | Oroslavje |
| Adresa obveznika: | Oro trg 1 |
| **OIB:** | **86505626714** |
| Broj RKP-a | 28549 |
| Matični broj: | 2581442 |
| Razina: | 22 |
| Šifra djelatnosti: | 8411 |
| Šifra grada | 311 |
| Šifra županije:  | 002 |
| e-pošta: | grad-oroslavje@kr.t-com.hr |
| BILJEŠKE UZ FINANCIJSKE IZVJEŠTAJE |
| **Za razdoblje od 01. siječnja 2021. - 31.prosinca 2021. godine** |

 Financijski izvještaj za razdoblje 01.01.-31.12.2021. godine, razina 22, sastavljen je temeljem Pravilnika o financijskom izvještavanju u proračunskom računovodstvu (Narodne novine 3/15, 93/15, 135/15, 2/17, 28/17, 112/18 i 126/19), Pravilnika o proračunskom računovodstvu i računskom planu (Narodne novine 124/14, 115/15, 87/16, 3/18 i 126/19) te Okružnice Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2021. godine, od 27. prosinca 2021. godine (KLASA : 400-02 l2l-01 I 25 URBROJ: 513-05-03-21-5).

Razina 22 izvještaja znači da pored rashoda Jedinstvenog upravnog odjela izvještaj sadrži samo rashode za proračunske korisnike – ustanove koji su financirani iz proračuna Grada (Dječji vrtić „Cvrkutić“, Gradska knjižnica, Otvoreno učilište), odnosno umanjen je za prihode iz nenadležnih proračuna, vlastite i namjenske prihode i rashode koji se iz ovih prihoda financiraju.

 Sastoji se od obrazaca: BILANCA, PR-RAS, RAS-funkcijski, OBVEZE, P-VRIO i obaveznih bilješki, koji se do 15. veljače dostavljaju nadležnom područnom uredu Državnog ureda za reviziju, područnom uredu FINE-e i objavljuju na internetskim stranicama Grada Oroslavje grad <https://oroslavje.hr/proracun-grada/>.

 Nakon izvještaja **razine 22** do 28. veljače podnosi se izvještaj **razine 23** (konsolidirani), koji uz Jedinstveni upravni odjel obuhvaća i sve prihode i rashode proračunskih korisnika uključujući i njihove vlastite prihode i pomoći nenadležnih proračuna. Sadržaj ovog izvještaja podudara se sa proračunom i planiranim iznosima u općem dijelu proračuna.

**I Obrazac PR-RAS**

***Ukupni prihodi i primici* u izvještajnom razdoblju od 01.01. do 31.12.2021. godine ostvareni su u iznosu od 19.043.552 kuna i u odnosu na isto razdoblje prošle godine povećani su za 9,1%.**

Ostvareno je je 17.504.175 kn prihoda poslovanja, što je u odnosu na prethodnu godinu povećanje od 13,9%. Od prodaje nefinancijske imovine ostvareno je 33.802 kn što je povećanje od 16,4% u odnosu na prethodnu godinu. Od financijske imovine i zaduživanja ostvareno je 1.505.575,48 kn što je smanjenje od 26,9%.

**1. AOP 003-611 – Porez i prirez na dohodak –** za 2021. planirano je 12.685.200 kn prihoda od poreza na dohodak koji je najznačajniji prihod proračuna. U 2021. godini ostvareno je 12.381.389,80 kn ove vrste prihoda što je u odnosu na plan 97,61%, a u odnosu na ostvarenje u istom razdoblju 2020. godine ostvareno je za 9,3% više ove vrste prihoda.

Zbog ekonomskih posljedica uzrokovanih pandemijom COVID-19 i mjera Vlade Republike Hrvatske koje su utjecale na različitu dinamiku priljeva sredstava i dospijeća obveza JLP(R)S pri izvršenju **povrata temeljem godišnjeg obračuna poreza na dohodak i prireza porezu na dohodak po godišnjoj prijavi za 2020. godinu propisano je** (Izmjenama i dopunama Naputka o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2021. godini (NN 11/21 i NN 73/21)

da se sredstva namirenja neće vraćati idućeg radnog dana izravno iz priljeva sredstava na račun poreza na dohodak i prireza P/D, nego će JLP(R)S sredstva vraćati od 01. kolovoza do 31. prosinca 2021. na račun državnog proračuna u visini 25% raspoloživih sredstava na računu poreza na dohodak i prireza P/D, **a sredstva namirenja povrata iz državnog proračuna evidentiraju se kao beskamatni kratkoročni zajam primljen iz državnog proračuna**.

 Na ime kratkoročnog zajma iz državnog proračuna Grad Oroslavje je primio iznos od 1.481.730,18 kuna, tokom godine vraćena su sredstva u iznosu od 1.405.550,24 kune, a preostali iznos od 76.179,94 osim obveza po kratkoročnom kreditu iskazan je kao prihod na kontu 8471 - Primjeni zajmovi iz državnog proračuna (AOP500) .

**2. AOP 018-613 – Porezi na imovinu** - za 2021. planirano je 1.300.000,00 kn prihoda od poreza na kuće za odmor, poreza na korištenje JGP i poreza na promet nekretnina. U izvještajnom razdoblju ostvareno je ukupno 972.900,44 kn ili 74,84% od planiranog, a u odnosu na isto razdoblje prethodne godine povećanje za 25,2% (znatno povećanje poreza na nekretnine prema situaciji na tržištu nekretnina).

**3. AOP 024-614 – Porezi na robu i usluge –** planirano je 25.000 kn, a naplaćeno je prihoda od poreza na potrošnju 18.593 kuna ili 74,37% od planiranog i svega 9,6% ostvarenja u odnosu na razdoblje prethodne godine Prikazano smanjenje je iz razloga što je Gradsko vijeće (da se pomogne ugostiteljima na području grada radi krize uzrokovane Covidom) donijelo Odluku o oslobođenju od plaćanja Poreza na potrošnju za 2021. godinu.

Iskazane uplate odnose se na prethodna razdoblja.

 **4. AOP 054-633 – Pomoći proračunu iz drugih proračuna –** planirano je 94.300 kn na godišnjem nivou, a do kraja godine realizirano je 93.867,40 kuna ili 99,54% od plana. U usporedbi s istim razdobljem protekle godine ostvareno je smanjenje u iznosu od 85,3% . Planirana su i realiziranje tekuće pomoći iz županijskog proračuna u iznosu od 23.100 kuna za nabavu drva za socijalu te 70.767,40 kuna za sufinanciranje nabave knjiga za osnovnu školu.

**5. AOP 069-638 – Pomoći temeljem prijenosa EU –** planirano je 603.300 kn na godišnjem nivou, a do kraja godine realizirano je 603.210,05 kuna ili 99,99% od plana. Prošle godine nije bilo pomoći. Odnose na primjene kapitalne pomoći po Programu za izgradnju bežičnog interneta u iznosu od 111.991,25 kuna i tekuće pomoći iz Socijalnog fonda po Programu „U SLUŽBI SVIH NAS – UP.02.1.1.12.0008“.

**6. AOP 078-641 –** **Prihodi od financijske imovine –** planirano je za 2021. godinu 1.610 kn, a do 31.12. ostvareno je 1.140,65 kn prihoda kamate na depozite po viđenju.

**7. AOP 086-642 – Prihodi od nefinancijske imovine –** planirano je 488.800 kn, a u izvještajnom razdoblju ostvareno je 415.837,61 kn ili 85,07% od plana. U odnosu na isto razdoblje prethodne godinu povećani su za 1,4%.

Odnose na prihode od Koncesije za odvoz komunalnog otpada u iznosu od 28.615,99 kuna, koncesije za dimnjačarske usluge u iznosu od 26.000,50 kuna, Prihodi od zakupa poslovnih objekata u iznosu od 250.675,72 kuna, prihoda od zakupa poljoprivrednog zemljišta u iznosu od 3.512 kuna, prihoda od iznajmljivanja društvenih domova i stambenih objekata (zaduženje prijašnjih godina-ovrha) u iznosu od 10.994,64 kuna, prihoda od spomeničke rente u iznosu od 662,23 kuna, naknade za elektroničku komunikacijsku infrastrukturu na nekretninama grada u iznosu od 78.112,86 kuna i Naknade za nezakonito izgrađene građevine u iznosu od 15.907,27 kuna koja je u usporedbi sa proteklom godinom naplaćena u manjem iznosu, a razlog tome je izdan manji broj rješenja u postupku legalizacije, Prihoda od najma opreme u iznosu od 1.000 kuna i prihoda od prodaje rashodovane nefinancijske imovine u iznosu od 356,40 kuna.

**8. AOP 102- 651 – upravne i administrativne pristojbe –** za 2021. godinu planirano je 70.000,00 kn prihoda, a do 31.12. ostvareno je ukupno 57.298,99 kn ili 81,86% od planiranog, a u odnosu na proteklu godinu ostvareno je povećanje za 17,6%. Odnosi se na prihode od korištenja javnih gradskih površina ( u iznosu od 30.670,90 kuna) od prodaje državnih biljega u iznosu od 4.689,08 kuna i turističke pristojbe čije ostvarenje ovisi o broju turista prijavljenih u smještajnim objektima u iznosu od 21.939,01 kuna (koja je u odnosu na prošlu godinu povećana za 64%).

**9. AOP 107-652 – Prihodi po posebnim propisima** – planirani su u iznosu 763.330 kn, a ostvareno je 101.875,66 kn, a u odnosu na prethodnu godinu ostvarenje 13,35%.

Strukturu ovih prihoda čine prihodi od vodnog doprinosa koji je realizirani u iznosu 12.414,79 kn, prihoda od sufinanciranja u iznosu od 3.897,50 kuna te prihoda od refundacija štete od osiguravajućeg društva u iznosu od 85.563,37 kuna (prema prijavljenim štetama od potresa na zgradama društvenih domova).

**10. AOP 115-653 – Komunalni doprinosi i naknade -** za 2021 godinu planirano je 3.059.990 kn, a do 31.12.2021. godine ostvareno je 2.570.824,82 kn ili 84,01% od plana. U usporedbi sa istim razdobljem prethodne godine ostvareno je povećanje za 38,02%.

 Odnose se na prihodi od komunalnog doprinosa koji su ostvareni u iznosu 519.573,63 kn, što je povećanje na isto razdoblje prošle godine za 114,8% prema izdanim Rješenjima.

Prihode od komunalne naknade za stambeni prostor u iznosu od 586.556,45 kuna, komunalne naknade za poslovni prostor u iznosu od 1.114.03,01 kuna, naknada za groblje (godišnja naknada) u iznosu od 239.013,56 kn te prihoda od ukopa i rezervacija grobnih mjesta u iznosu od 111.647,17 kuna.

**11. AOP 123-663 – donacije od pravnih i fizičkih osoba izvan općeg proračuna -** planirani su prihodi u iznosu od 214.200 kuna, ostvareni u iznosu od 194.650 kuna ili 90,87% . U usporedbi sa istim razdobljem prethodne godine ostvareno je povećanje za 258,6%. Odnose se na kapitalne donacije građana u iznosu od 20.050 kuna za asfaltiranje cesta, kapitalne donacije trgovačkog društva za izmjenu prostornog plana i tekuće donacije trgovačkog društva po programu: Grad Oroslavje-prijatelj djece.

**12. AOP 145-683 - Ostali prihodi** – planirano je 93.800 kn godišnjim planom, a realizirano je 91.485,75 kn ili 97,53% u odnosu na plan. U usporedbi sa istim razdobljem prethodne godine ostvareno je povećanje za 4899%.

 Odnose se prihode od HZ za zapošljavanje 3 radnika na javnim sezonskim radovima u iznosu od 83.727,04 kuna i prihode od naplata troškova u postupcima ovrhe u iznosu od 7.758,71 kuna.

**13. AOP 306-721 - Prihodi od prodaje proizvedene dugotrajne imovine** – planirano je 39.000 kn godišnjim planom, a realizirano je 33.801,82 kn ili 86,67% u odnosu na plan. U usporedbi s istim razdobljem 2020. godine bilježimo povećanje za 16,4% .

 Odnosi se na sredstva od prodaje stanova na kojima postoji stanarsko pravo u iznosu od 26.782,89 kuna

 (Građani su uplatili iznos od 61.481,75 kuna od čega se iznos od 55% uplaćuje u državni proračun, a preostali iznos ostaje na računu grada) i prihoda od prodaje socijalnih stanova od APN agencije Zagreb.

**14. AOP 488-844 – Primljeni krediti od tuzemnih kreditnih institucija Izvan javnog sektora**

Godišnjim planom planirana su sredstva za dugoročni kredit u iznosu od 7.000.000 kuna.

Kako smo dana 30.12.2021. godine od Ministarstva financija primili Odluku o davanju suglasnosti za zaduženje kod Privredne banke nismo stigli realizirati isti u 2021. godini.

Ugovor od dugoročnom kreditu sklopljen je s Privrednom bankom dana 04.01.2022. godine te će i prihodi biti iskazani u 2022. godini.

Iskazani iznos od 1.429.395 kuna odnose se na kratkoročni kredit Privredne banke po Ugovoru o dopuštenom prekoračenju, koji krajem godine uz obveze mora biti iskazan i na Prihodima grada.

**15. AOP 500-847 – Primljeni krediti od drugih razina vlasti**

Odnosi se na beskamatni zajam na ime povrata poreza na dohodak za 2020. godinu u iznosu od 76.180 kuna (Rok vraćanja je 30.04.2022. godine).

**Ukupni rashodi i izdaci poslovanja** ostvareni su u iznosu od 18.049.422 kuna i veći su od rashoda prethodne godine za 9,3%.

**Sadrže 3.256.585,35 kuna rashoda za proračunske korisnike u vlasništvu grada (AOP 235 -konto 367). Ovi su rashodi u odnosu na prethodnu godinu povećani su za 61,7%**

***Ukupni rashodi i izdaci poslovanja* ostvareni su u iznosu od 18.049.422 kuna, a kad oduzmemo dio koji se odnosi na Proračunske korisnike grada (Gradska knjižnica, Dječji vrtić Bubamara, Otvoreno učilište) u iznosu od 3.256.585,35 kuna, visina rashoda i izdataka Grada iznosi 14.792.836,29 kuna kao slijedi:**

**1. AOP 148 -311- Plaće za redovan rad** -realizirano je 1.084.179 kuna u odnosu na isto razdoblje prethodne godine **smanjenje za 6,5%.**

Odnosi se na plaće starog i novog gradonačelnika, plaća za redovni rad 5 zaposlenih, 1 zaposlenog na određeno vrijeme te 3 zaposlena na određeno vrijeme – Javni radovi.

**2. AOP 153 -312- Ostali rashodi za zaposlene –** utrošeno je 50.434 kn, 30% manje. U rashode ulaze nagrada za uskrsne blagdane, bonus za uspješan rad, dar djetetu do navršene petnaeste godine života, regres za godišnji odmor, topli obrok.

 **3 . AOP 154 –313- Doprinosi na plaće** –realizirano je 178.890 kn, u odnosu na isto razdoblje prethodne godine isplaćeno je 6,5% manje odnosi se na obavezno zdravstveno osiguranje.

**4. AOP 159-321 – Naknade troškova zaposlenima** –realizirano je 35.312 kn, u odnosu na s istim razdobljem 2020. godine rashodi su manji za 7%., a rashodi se odnose i na naknade za prijevoz na posao i s posla , naknade za službeni put i stručno usavršavanje zaposlenika, tečajeve i stručne ispite.

**5. AOP 164 -322 – Rashodi za materijal i energiju –**utrošeno je 559.853 kuna, u odnosno sa 2020. godinom to je za 10% manje. (odnosi se na uredski materijal, energiju, sitni inventar, radnu odjeću i materijal za tekuće održavanje poslovnih prostorija, opreme i strojeva.)

**6. AOP 172 -323 – Rashodi za usluge** –realizirani su u iznosu 2.883.754 kn ili 3,4 % povećanja u usporedbi sa 2020. godinom. Odnosi se na usluge redovnog poslovanja te tekućeg održavanja nerazvrstanih cesta, zgrada te opreme i prijevoznih sredstava.

**7. AOP 182 –324- Naknade troškova osobama izvan radnog odnosa** - utrošeno je ukupno 380 kn (naknada loko-vožnje za komunalnu redarku).

**8. AOP 183 –329- Ostali nespomenuti rashodi poslovanja –**u izvještajnom razdoblju je utrošeno 289.901 kn. U odnosu na proteklu godinu ovi rashodi manji su za 29,3%, a odnose se na rad predstavničkih i izvršnih tijela (nema više naknade vijećnicima i dogradonačelniku nakon lokalnih izbora), na premije osiguranja, na reprezentaciju, članarine, pristojbama i naknadama te trošku sudskog postupka.

**9. AOP 197 -342- Kamate za primljene kredite i zajmove** – izvršeno je ukupno 26.928 kn za plaćanja po financijskom leasingu, za traktor i gospodarska vozila.

**10. AOP 205 –343- Ostali financijski rashodi** –realizirano je 142.059 kn. U usporedbi sa 2020. godinom ova vrsta rashoda veća je za 30%. (odnose se na usluge banaka i platnog prometa, rashode za zatezne kamate, te za troškove i kamate po pool kreditu).

**11. AOP 214 -352 – Subvencije** –realizirano je 89.218 kn, u usporedbi sa prethodnom godinom realizacija je manja za 53,5%. U izvještajnom razdoblju isplaćene su subvencije poljoprivrednicima u iznosu 21.680 kn (odnose se na osjemenjivanje domaćih životinja i subvenciju izobrazbe) , subvencioniranje kamata za odobrene kredite malim i srednjim poduzetnicima u iznosu od 67.538 kuna.

**12. AOP 226 -363 – Pomoći unutar općeg proračuna –**u izvještajnom razdoblju je realizirano 294.221 kn, u usporedbi sa proteklom godinom izvršeno je za 579% više. Odnosi se na tekuću pomoć Općini Gornja Stubica, temeljem zajedničkog organiziranja obavljanja poslova poljoprivrednog redara za plaću, troškove prijevoza na posao i s posla te druga materijalna prava u iznosu od 18.084,25 kuna, K-Z Županiji za troškove Izbora 2021. u iznosu od 124.984,01 kuna i Fondu za zaštitu okoliša za spremnike za komunalni otpad u iznosu od 151.153 kuna.

**13.. AOP 231 –366- Pomoći proračunskim korisnicima drugih proračuna -** u izvještajnom razdoblju realizirano je 491.229,30 kn, u usporedbi sa 2020. godinom u istom izvještajnom razdoblju, rashodi su manji za 7%. Odnosi se na isplate za JVP Gradu Zaboku, isplate drugim Dječjim vrtićima za sufinanciranje troškova vrtića, isplate pomoći Srednjoj školi Oroslavje po ispostavljenim zahtjevima , isplate Osnovnoj školi po zahtjevima za financiranje redovite djelatnosti i po ugovorima za sufinanciranje po Programu produženog boravka u školi i financiranje pomoćnice u nastavi.

**14. AOP 235 -367 – Prijenosi proračunskim korisnicima iz nadležnog proračuna za financiranje redovne djelatnosti -** u izvještajnom razdoblju realizirano je 3.256.585 kuna, u usporedbi sa 2020. godinom u istom izvještajnom razdoblju, rashodi su veći za 61,7%.

Odnosi se na isplate proračunskim korisnicima : Dječjem vrtiću Oroslavje -2.552.969,70 kuna od toga 1.759.046 za redovnu djelatnost i 793.923,70 kuna za otplatu zajmova za rekonstrukciju vrtića kuna,

Otvorenom učilištu Oroslavje u iznosu od 115.615,65 kuna za redovnu djelatnost i

Gradskoj knjižnici Oroslavje u iznosu od 588.000 kuna.

**15. AOP 254 -372 – Ostale naknade građanima i kućanstvima iz proračuna –**u izvještajnom razdoblju realizirano je 2.500.353 kn, više za 7,3% u odnosu na prošlu godinu, odnosi se: na troškove smještaja djece u privatnim vrtićima, na stipendije i školarine, na rashod za prijevoz učenika i studenata, na isplatu naknade za novorođenčad, nabava školskih knjiga učenicima osnovne škole, troškove logopeda, pogrebne troškove, troškove ljetovanja djece.

**16. AOP 259 -381 –Tekuće donacije –**isplaćeno je 1.813.241 kn. Usporedbom sa 2020. godinom isplaćeno je više donacija za 7% . Isplate se odnose na donacije Sportskoj zajednici, Udrugama s područja grada Oroslavja donacijama po Rješenju gradonačelnika do 5.000 kuna, Vjerskoj zajednici te DVD-ovima i Turističkoj zajednici grada Oroslavja.

**17. AOP 274 -386–Kapitalne pomoći –**nije bilo realizacije

**18. AOP 358 -421 - Građevinski objekti** –realizirano je 642.029 kn. Usporedbom s proteklom godinom povećanje je u iznosu od 43,8%. Odnosi se na troškove izgradnje javne rasvjete, nogostupa, izgradnje ograde za vrtić, projektne dokumentacije za izgradnju Zgrade za sport, izgradnju Biciklističke staze.

**19. AOP 363 -422- Postrojenja i oprema** –utrošeno je 254.322 kn . U usporedbi sa 2020. godinom to je smanjenje za 20%. Odnosi se na opremu za uređenje Doma kulture(za video i ozvučenje te za grijanje), opremu za dječja igrališta, opremu za Bežični Internet te uredsku opremu.

**20. AOP 372 -423– Prijevozna sredstva** – nije bilo realizacije u 2021. godini

**21. AOP 385 -426- Nematerijalna proizvedena dugotrajna imovina** –realizirano je 71.925 kuna. U usporedbi sa 2020. godinom to je povećanje za 667%. Odnosi se na troškove izrade prostornog plana i ulaganja u računalne programe.

**22 AOP 397 -451 – Dodatna ulaganja na građevinskim objektima –**utrošeno je 3.089.133 kn ili 29,8% više u usporedbi sa 2020. godinom . Odnosi se na povećanom opsegu radova na asfaltiranju cesta, dodatnih ulaganja na javnoj rasvjeti te rekonstrukciji Mrtvačnice i Društvenih domova.

**23. AOP 598** -544- **Otplate glavnice primljenih zajmova** u iznosu od 197.926 kuna odnosi se na otplate glavnice po financijskom leasingu za nabavu traktora i gospodarskog vozila .

**24. AOP 605-545**– **Otplate glavnice primljenih zajmova od trgovačkih društava i obrtnika** u iznosu od 88.800 kuna odnosi se na otplate glavnice **robnog kredita za uređenje prostora zakupa u Društvenim domovima.**

**II Obrazac „OBVEZE“**

 Stanje obveza na dan 31.12.2021. godine iznosi 4.751.810 kuna, od čega su nedospjele obveze u iznosu od 4.126.130 kuna.

U prilogu Bilješki nalazi se analitika obveza.

|  |
| --- |
| Međusobne obveze proračunskih korisnika u iznosu od 46.235 kuna odnose se na: |
| 13.469,40 | obveza za stanove |
| 8.223,33 | produženi boravak u školama |
| 5.468,43 | pomoćnica u nastavi |
| 19.074,00 | školska kuhinja |
| 46.235,16 |  |

**III Obrazac „P-VRIO“**

U Obrascu P-VRIO evidentira se promjena u obujmu imovine.

Iskazni iznos od 1.440.342 kuna odnosi se:

1. Povećanje vrijednosti opreme u iznosu od 1.007.689 kuna prema Ugovoru o dodjeli bespovratnih sredstava od Fonda za zaštitu okoliša za nabavu spremnika za odvojeno prikupljanja otpada,
2. Otpis potraživanja u iznosu od 432.653 kuna – odnosi se na djelomično oslobođenje od plaćanja komunalne naknade za razdoblje od 01.01. do 31.03.2021 godine (I kvartal) prema Odluci gradskog vijeća.

**IV Obrazac RAS-funkcijski**

Sadrži rashode razvrstane prema njihovoj namjeni. Razvrstavaju se rashodi poslovanja razreda 3 i rashodi za nabavu nefinancijske imovine razreda 4, a izdaci za financijsku imovinu i otplatu zajmova (razred 5) ne uključuje se u ovaj obrazac. Također nisu uključeni ni troškovi proračunskih korisnika (AOP235- konto 367 PR-RAS-a).

**V Obrazac „BILANCA“**

**A K T I V A**

U Obrascu BILANCA iskazana vrijednost aktive - ukupne imovine Grada **(AOP 001)** na dan 31. prosinca 2021. godine iznosi 130.937.447 kn. Udio nefinancijske imovine u ukupnoj aktivi iznosi 95,4% dok financijska imovina u ukupnoj imovini Grada participira udjelom od 4,6%.

U prilogu obrasca nalaze se prilozi:

- Popis potraživanja na dan 31.12.2021 (analitika)

- Popis sudskih sporova u tijeku.

AOP 002 NEFINANCIJSKA IMOVINA

Prema popisu nefinancijske imovine stanje imovine na dan 31.12.2021. godine iznosi 124.886.212 kn, što je smanjenje od 0,8%, od čega je neproizvedena imovina (AOP 003) 14.882.597 kn, proizvedena dugotrajna imovina (AOP 007) 108.208.947 kn te imovina u pripremi (AOP 051) 1.794.668 kn.

***Neproizvedena dugotrajna imovina (AOP 003)*** sastoji se od materijalne imovine u iznosu od 14.882.597 (AOP 004), tijekom 2021. nije bilo promjena. Ispravak vrijednosti iznosi 42.514 kuna.

***Građevinski objekti (AOP 008)*** iznosi 105.027.768 kn, odnosno 98,9% ostvarenje prethodne godine.

U 2021. godini ulagalo se u uređenje Doma kulture Oroslavje, uređenje krovišta Društvenog doma u Mokricama, uređenje gospodarskog objekta „Štala“ u Mokricama, uređenju krovišta mrtvačnice, cestovnu infrastrukturu, javnu rasvjetu, sportske terene u Oroslavju te ogradu kod Dječjeg vrtića Cvrkutić.

Ispravak vrijednosti iznosi 37.963.261 kuna.

***Postrojenje i oprema (AOP 014)*** – stanje na kraju izvještajnog razdoblja iznosi 2.224.283 kn, odnosno 135,2% više od stanja na početku godine. Tokom godine kupljena su računala i uredski namještaj za potrebe gradske uprave, obnovljene su stolice u DD Oroslavje, oprema za Bežični Internet, oprema za dječja igrališta, oprema u Domu kulture - za grijanje i hlađenje te ozvučenje, autobusno stajalište.

Ujedno je upisana oprema u iznosu od 1.007.689 kuna prema Ugovoru o dodjeli bespovratnih sredstava od Fonda za zaštitu okoliša za nabavu spremnika za odvojeno prikupljanja otpada.

Ispravak vrijednosti iznosi 2.730.743 kuna.

***Prijevozna sredstva (AOP 024)*** – u 2021. godini – nije bilo nabave samo Ispravak vrijednosti iznosi 629.677,00 kuna.

***Nematerijalna proizvedena imovina (AOP 040)*** – iznosi 67.019 kn, povećanje za 10% u odnosu na prošlu godinu.

Tijekom godine ulagano je u računalne programe za potrebe gradske uprave te za projektnu dokumentaciju.

Ispravak vrijednosti iznosi 1.548.501 kuna.

***Dugotrajna nefinancijska imovina u pripremi (AOP 051)*** evidentirana je u iznosu od 1.794.668,00 kuna odnosno 19,5% povećanje u odnosu na početak razdoblja .

Odnose se na izgradnju Biciklističke staze, izgradnju Dječjeg igrališta Park obitelji Prpić, pripremni radovi za Tržnicu u Oroslavju te za rekonstrukciju Dječjeg vrtića – pripremne radove (prijenos u uporabu istog izvršit će se u 2022. godini)

AOP 063 FINANCIJSKA IMOVINA

Iznosi 6.051.235 kuna – analitika se nalazi u priloženoj tabeli.

**P A S I V A**

**AOP 169 OBVEZE I VLASTITI IZVORI**

U Obrascu BILANCA iskazana vrijednost pasive iznosi 130.937.448 kn od čega su:

* obveze (AOP 170) 4.751.809 kn
* vlastiti izvori (AOP 231) 126.185.639 kn

AOP 170 OBVEZE

Iznosi 4.751.809 kuna – analitika se nalazi u priloženoj tabeli.

U prilogu obrasca nalaze se prilozi:

- Tabela obveza

- Tabela primljenih i danih zajmova

VLASTITI IZVORI

Vlastiti izvori u iznosu 126.185.639 sastoje se

* od vlastitih izvora za imovinu u iznosu od 129.198.012 kuna (imovina i udjeli u glavnici),
* ispravka vlastitih izvora za obveze u iznosu od -3.304.264 kuna,
* obračunatih prihoda poslovanja i od prodaje nefinancijske imovine u iznosu od 1.552.830 kuna
* i viška/manjka poslovanja u iznosu od -1.260.939 kuna.

**AOP 239-247 REZULTAT POSLOVANJA**

 Manjak poslovanja u iznosu od -**1.260.939** kuna sastoji se od:

1. prenesenog manjka poslovanja iz 2020. Godine u iznosu od -1.329.855 kuna,
2. ispravak knjiženja prema Odluci o rezultatima godišnjeg popisa imovine I obveza u ukupnom iznosu od -925.214. :
* povećanje rezultata poslovanja za 8.750 kuna

 ( ispravak - storniranje računa ECO CONSULTINGA J.D.O.O. i to

Broj 14/1/1 izdan 27.04.2020. godine na iznos od 4.375,00 kuna i Broj 13/1/1 izdan 21.04.2020. godine na iznos od 4.375,00 kuna) na načina da se smanji konto obveze, a poveća rezultat poslovanja - konto 922., budući su računi iz 2020. godine,

* smanjenje rezultata poslovanja za 9.000 kuna

 (za pogrešno iskazanu obveze za zajmove od državnog proračuna – kratkoročne) povećanjem konta obveze, a smanjenjem rezultata poslovanja – konto 92211),

* povećanje manjka prihoda od nefinancijske imovine u iznosu od 924.964,48 kuna

( Povrat sredstava po kratkoročnom kreditu Privredne banke po Ugovoru o dopuštenom prekoračenju za 2019. godinu bio iskazan samo na kontu obveze, a ne i na kontu razreda 8 i kontu razreda 9)

 na način da se umanji konto 9121 – Ispravak vlastitih izvora za obveze te poveća manjak prihoda od nefinancijske imovine – konto 9222)

**c) Korekcija rezultata**

|  |  |  |
| --- | --- | --- |
| KOREKCIJA REZULTATA | 31.12.2021. |   |
| Članak 82. Pravilnika o proračunskom računovodstvu |   |   |
|  |  |  |
| 1) RAZRED 6 - KAPITALNI RASHODI 4 |  |  |
|  |  |  |
| **NAZIV KONTA** | **BROJ KONTA** |  **IZNOS**  |
| Kapitalne pomoći iz DP temeljem prijenosa EU sredstava | 638210 |  111.991,25  |
| KAPITALNE DONACIJE GRAĐANA-asfaltiranje | 663212 |  20.050,00  |
| KAPITALNE DONACIJE GRAĐANA-od trgovačkih društava | 663231 |  172.600,00  |
|   |   |  304.641,25  |
| **KNJIŽENJE : 922220** |  |  **304.641,25**  |
| **KNJIŽENJE : 922110** |  **304.641,25**  |  |
|  |  |  |
| 2) RAZRED 7 - TEKUĆI RASHODI 3 |  |  |
|  |  |  |
| **NAZIV KONTA** | **BROJ KONTA** |  **IZNOS**  |
| Prihodi od prodaje građevinskih objekata | 721190 |  29.031,09  |
|  |  |  **29.031,09**  |
| KNJIŽENJE : 92222 |  29.031,09  |   |
| KNJIŽENJE : 92211 |   |  29.031,09  |

**d) Viška prihoda i primitaka za 2021. godine u iznosu od 994.130 kuna.**

**AOP 253-254 IZVANBILANČNI ZAPISI**

Na kontima izvanbilančnih zapisa aktiva=pasiva vode se stanja iz sljedećih evidencija:

Sukladno članku 4. Pravilnika o polugodišnjem i godišnjem izvještaju o izvršenju proračuna (NN 24/2013) Polugodišnji i godišnji izvještaj o izvršenju proračuna sadrži izvještaj o danim jamstvima i izdacima po jamstvima.

DANA I PRIMLJENA JAMSTVA I INSTRUMENTI OSIGURANJA PLAĆANJA:

|  |  |  |  |  |
| --- | --- | --- | --- | --- |
| **RBR** | **KLASA** | **OSNOVA** | **DATUM** | **IZNOS** |
| **IZDANE ZADUŽNICE** | **0,00** |
|   |   |   |   |   |
| **IZDANA JAMSTVA** | **0,00** |
|   |   |   |   | 0,00 |
| **IZDANE MJENICE** | **2.500.000,00** |
| 1 | 013-01/17-01/01 | Ugovor o kratkoročnom kreditu - dopušteno prekoračenje po transakcijskom računu  | 18.01.2021. | 2.500.000,00 |
| **PRIMLJENE MJENICE** | **0,00** |
|   |   |   |   |   |
| **PRIMLJENE ZADUŽNICE** | **242.451,25** |
| 1. | OV-4239/21 | Ugovor za nabavu i ugradnju opreme za ozvučenje Doma kulture | 04.05.2021. | 242.451,25 |
| **PRIMLJENE BANKOVNE GARANCIJE** | **1.656.924,48** |
| 1. | 4101046201 | JN 7/21 Izgradnja BRZO - Biciklističke rute Zabok-Oroslavje- dionica OROSLAVJE sa nabavom signalizacije i opreme EOJN | 04.10.21. | 1.656.924,48 |

Sveukupno: = 4.399.375,73

Bilješke sastavila:

Ivanka Tuđa

 **GRADONAČELNIK:**

 **Viktor Šimunić**